עזר לצבי

עטיפה, דברים שבקדושה,

# ציצית – עטיפה

## שו"ת מהר"ח אור זרוע סימן סב

תשובה.

שמואל הרואה, פרי תואר נחמד למראה, בר אבהן ובר אוריין יאי ויאי. מאין לי שכל להשכילך, והמדע והשכל שלך. ומשלך אתן לך. בין למ"ד ציצית חובת גברא בין למ"ד ציצית חובת טלית היא. אי איתא ליה טלית בת חיובא חייב למרמי בה חוטי בין מעוטף בה בין אין מעוטף בה. דמצוה להטיל ציצית בטלית נמי חיובא כמו מזוזה לבית. אלא זה ביניהם למ"ד חובת גברא אין הטלת ציצית גמר מצוה כמו קביעת מזוזה עד שיתעטף. כדאיתא פ' התכלת דאין עשייתה גמר מצוה. א"כ מה יתקן בזה שיפשיטנה. וההיא דסוף הקומץ רבה שכתבת שהיא ראיה ברורה אין ענינה לדין זה. דהתם מיירי שנפסקה הקרן עם הציצית ולא נשארו בה כ"א ג' כנפות דפטורה לגמרי. וכי לית טלית בת חיובא לא מיחייב בין למ"ד חובת טלית בין למ"ד חובת גברא. כדאמר נהי דחייביה רחמנא כי מכסי טלית בת חיובא. לאיכסויה מי חייביה רחמנא. וכדאמר פרק ר' אליעזר דמילה (קל"א ב'). הואיל ובידו להפקירו. כלומר הואיל ויכול לפטור עצמו מחובת ציצית. ותאיר עיני למ"ד חובת טלית. עשייתה גמר מצותה כמו מעקה ומזוזה. ועטיפה אינה מצוה למאי הלכתא שרא רחמנא כלאים בציצית. ושמא כל חדא מצוה באפי נפשה היא. וצריך ב' ברכות ברכה בשעת עשיה לעשות ובשעת עטיפה להתעטף. הא מנא לן. דעת נקיה של מורי אביך הודיעני ודעתך. הרב ר' משולם כתוב לי. 1

## ט"ז אורח חיים ח:ג

ונכון שיכסה ראשו בטלית. בטור כתב ומכסה ראשו שלא יהיה בגלוי הראש ופי' בו ב"י שלא יהיה בגלוי הראש מטלית של מצוה שצריך שיכסה ראשו בציצית לקיים מצוה מן המובחר עכ"ל וז"ל ד"מ אף כי מצוה לשמוע דברי ב"י ופירושו מ"מ נ"ל דמ"ש רבינו הוא כפשוטו שלא יהיה בגילוי הראש כי בלא ציצית אין איסור לילך בגילוי הראש רק מדת חסידות כמ"ש בסי' ב' בשם הר"ם ולכן כתב בשעת עטיפת ציצית צריך לכסות ראשו עכ"ל. ולענ"ד דאדרבה בא רבינו להזהיר שיהיה נזהר כ"כ בכיסוי הראש שאפילו בשעה שמעוטף בטלית של מצוה צריך שלא יזוז ממנו כסוי של ראשו. והטעם שטלית של מצוה פעמים הוא מסולק מראשו כמ"ש רבינו בשם העיטור ונמצא שיהיה אז בגילוי הראש אבל לא הקפיד רבינו שיהיה הטלית ג"כ על הראש מטעם מצות ציצית. ובענין עיקר הדבר אם יש איסור להיות בגלוי הראש כתב רש"ל בתשו' סי' ע"ב דאין איסור מצד הדין דלא כמהרא"י וראייתו ממה שמצינו גבי ק"ש שאמר הקב"ה לישראל הרי לא הטרחתי עליכם לקרו' פרוע הראש משמע דאין איסור בדבר וכתב עוד דמדת חסידות הוא לבד מדאמרינן פ' כל כתבי תיתי לי דלא מסגינ' ד"א בגילוי הראש ודוקא הליכת ד"א ומסקנתו דמ"מ אפילו בלא תפלה יש ליזהר מאחר שהעם תופסים אותו לקלות ולפריצות ובשעת הלימוד אם הבגד כבד עליו יכסה ראשו בבגד דק או משי ואפי' ירצה לברך ברכת הנהנין והוא בלילה שאין לו כובע או באמבטי די לו במה שמכסה ראשו בידיו אף שלענין מכסה את לבו לא סגי בכיסוי היד כמו שכתב מהרא"י היינו מטעם שדרך האדם לכסות לבו בידיו ולא ניכר שצריך לכסות הלב אבל למעלה מראשו שהוא ניכר די בכך בפרט באקראי בעלמא עד כאן לשונו ונראה לי שיש איסור גמור מטעם אחר דהיינו כיון שחוק הוא עכשיו בין העכו"ם שעושין כן תמיד תיכף שיושבין פורקין מעליהם הכובע ואם כן זה נכלל בכלל ובחוקותיהם לא תלכו כ"ש בחוק זה שיש טעם דכיסוי הראש מורה על יראת שמים כההיא דסוף שבת כסי רישך כי היכי דליהוי עלך אימתא דמרך וכן בקדושין דף ל"ג ההוא גברא דלא מכסי רישי' אמרו כמה חציף האי גברא כו' וכ"כ בס' המורה פנ"ב ע"ג גדולי חכמינו נמנעים מלגלות ראשם להיות השכינה חופפת וסוככת אותן וכן היו ממעטים דבריהם לזאת הכוונה כו' עכ"ל. ודאי ירחיק עצמו בזה יותר משאר חוקותיהם אבל מכל מקום מה שכתב רש"ל דדי בכסוי היד על הראש ודאי די בזה אף לסלק חוקות העכו"ם כיון שהוא מורה בזה שאסור לו לישב בגלוי הראש אבל לא יועיל לענין שיצא דבר קדושה מפיו וכמ"ש בסימן ע"ד וצ"ע כנ"ל:

# דברים שבקדושה – עטיפה, עמידה, מנין

## נפש הרב עמ' קד

## מפניני הרב עמ' קנג

## שו"ת יחוה דעת חלק ג סימן ד

# נוסח ספרד

## שו"ת אגרות משה אורח חיים חלק ב סימן כד

באחד שהוא ממשפחה שמתפללין נוסח ספרד והוא נתרגל בנוסח אשכנז אם צריך לשנות לנוסח משפחתו כ"ה שבט תשכ"ב. מע"כ ידידי מו"ה אשר זעליג הכהן רובינשטיין שליט"א.

בדבר שאביך הוא ממשפחה של החסידים שמתפללים בנוסח שקורין אותה נוסח ספרד אבל מכיון שאביך גר במקום שמתפללים בנוסח אשכנז וגם למדת בילדותך להתפלל בנוסח אשכנז משום שכן למדו שם ולא רצה אביך לבלבל אותך ועתה שגדלת מסופק אתה אולי אתה מחוייב לחזור ולהתפלל בנוסח ספרד שמתפלל אביך או אתה מחוייב להשאר להתפלל בנוסח אשכנז שהורגלת.

הנה ידוע שכל אנשי פולין ואונגארן ורוסלאנד לבד מקומות הרחוקים קרים וקאווקאז וכדומה הם בני אשכנז אף החסידים ועד שנתפשטה שיטת החסידות התפללו כולם בנוסח אשכנז אך אח"כ התחילו ראשי החסידים להנהיג להתפלל בנוסח אחר באיזה שינוים. ונמצא שאין להחשיב שינוי מנהג מה שהתחלת להתפלל נוסח אשכנז אף שאביך ועוד ב' וג' דורות התחילו להתפלל בנוסח החדש, שהרי אדרבה הם שינו מנהג אבותיהם ורבותינו אדירי עולם חכמי צרפת ואשכנז. ואין ידוע טעם ברור במה שהתירו לשנות נוסח הקבוע נגד הירושלמי שהביא המג"א ר"ס ס"ח, כי מה שיש אומרים שנוסח ספרד הוא נוסח כללי למי שאינו יודע שבטו עיין בחת"ס או"ח סימן ט"ז שבטל סברא זו. וגם לבד זה הא הנוסח שמתפללין אינו נוסח ספרד שהעתיק הרמב"ם דברוב הדברים הוא כנוסח אשכנז ורק באיזה מקומות שינו ונמצא שאין הנוסח לא כנוסח אשכנז ולא כנוסח ספרד. אבל עיין באשל אברהם שדחק בכל השינוים ליתן טעם ונתן כלל שלהוסיף לא נחשב שינוי, וכלל זה לא נראה כי מאין לו דבסברא א"א לומר זה דלפעמים המוסיף גורע. עכ"פ אין אנו מערערים על אלו ששינו כי ודאי היה להם טעם שרשאין לשנות בזה. אבל כשאחד רוצה לחזור ולהתפלל נוסח אשכנז שהוא נוסח אבותינו ורבותינו ודאי רשאי שהרי חוזר לקדמותו.

ומה שהתפילין שלך הם באותיות שקורין כתב אר"י אין זה תרתי דסתרי דלא שייכין שני הדברים להחשיב סתירה מזה לזה. ובעצם כשאתה מתפלל בביהכ"נ בצבור הנה בדברים שבקול רם אסור לשנות מהצבור ובלחש נמי טוב להתפלל בנוסח הצבור /עיין במשיב דבר לנצי"ב שחולק/. ידידו, משה פיינשטיין.[[1]](#footnote-2)

# בית שמאי במקום בית הלל

## תוספות ברכות יא. ד"ה תני

## תוספות הרא"ש ברכות יא.

## רמב"ן פסחים

# לא בשמים היא

## בבא מציעא נט:

## תוספות בבא מציעא נט: ד"ה לא בשמים היא

## ברכות יא.

## תוספות יבמות יד.

## נפש הרב עמ' מד

# קידוש במקום סעודה

## מפרש נזיר ד. ד׳׳ה והרי מושבע (ראש העמוד)

## תוספות נזיר ד. ד׳׳ה מאי

## תוספות פסחים קו. ד׳׳ה זכרהו על היין

## רא׳׳ש פסחים י:ה

וה"ר יונה פירש דאינה ברכה לבטלה דהא דאמרינן דאין קידוש אלא במקום סעודה היינו מדרבנן ואסמכוה רבנן אקראי וקראת לשבת עונג. ועיקר הקידוש מן התורה הוא כדכתיב זכרהו על היין בכניסה. הלכך כיון שיש בני אדם שאינם יודעים לקדש נהגו לקדש בבית הכנסת כדי שיצאו ידי קידוש מן התורה.(ג) והא דקאמר אין קידוש אלא במקום סעודה לא משמע כפירושו דמשמע שאינו קידוש כלל. וכן הא דאמר רבה ובקדושא דהכא לא נפקיתו. ועוד קשה מאי קאמר לשמואל למה לי לקדושי בבי כנישתא נימא להוציא מי שאינו יודע לקדש בביתו. ובין רב ושמואל תרווייהו סבירא להו ידי יין לא יצאו ותניא כוותייהו דתניא שינוי יין אין צריך לברך שינוי מקום צריך לברך. וכן הלכתא:

## רמב"ם הלכות שבת

# יום טוב שני של ראש השנה

## אוצר הגאונים יום טוב ד: ([קישור](http://www.otzar.org/wotzar/book.aspx?7496&pageid=P0006L))

## רי"ף ביצה ב:-ג.

[דף ה' ע"א] אמר רבה מתקנת רבן יוחנן בן זכאי ואילך ביצה מותרת ביום טוב שני של ר"ה דתנן משחרב בית המקדש התקין רבן יוחנן בן זכאי שיהו מקבלין עדות החדש כל היום א"ל אביי והא רב ושמואל דאמרי תרוייהו ביצה אסורה ופריק לא קשיא הא לן והא להו ואסיקנא [דף ה' ע"ב] רבא אמר אף מתקנת רבן יוחנן בן זכאי ואילך ביצה אסורה מי לא מודה רבן יוחנן בן זכאי שאם באו עדים מן המנחה ולמעלה שנוהגין אותו היום קדש ולמחר קדש אלמא קדושה אחת היא וביצה אסורה בתרוייהו ושמעינן מיהא דבני ארץ ישראל צריכי למעבד שני ימים טובים של ר"ה:

## המאור הקטן ביצה ב:-ג.

ל"ק הא לן והא להו לדידן בני בבל שאנו רגילים לעשות שני ימים מספק בין קודם תקנה בין לאחר תקנה לא נתחדש אצלנו שום סימן לתקנת רבן יוחנן בן זכאי וכשם שקודם תקנה היתה ביצה אסורה לפי ששני הימים היו קדושה אחת כך לאחר תקנה אע"פ שחזרו להיותן כשני ימים טובים של גליות שהן מספק אפ"ה ביצה אסורה כמנהגנו קודם תקנה והוא הדין אף בא"י בכל מקום חוץ ממקום הועד הכל הוא כמנהג בני בבל אבל לדידהו במקום הועד שלא היה להם שום ספק קודם תקנה שהיו נוהגין אותו היום קדש ולמחר קדש היתה ביצה אסורה דהויא לה קדושתא אריכתא שני הימים כיום אחד ארוך דמו. ולאחר שהתקין רבן יוחנן להיות מקבלין עדות החדש כל היום אפילו באו מן המנחה ולמעלה לא היו נוהגין כי אם אותו היום בלבד קדש ואם לא באו עדים כלל אותו היום היו נוהגין אותו למחר בלבד קדש נמצא בין כך ובין כך אין הקדושה אלא יום אחד ואע"פ שהיו משמרין כל היום הראשון בקדושה שמא יבאו עדים עד הערב ולא היו מפסיקין אותו מקדושתו עד הערב משום זה הספק ולערב אם לא באו עדים כלל היו נוהגין למחר קדש אין קדושת הספק של יום ראשון מצטרפת לקדושת הודאי של יום שני ואם נולדה בזה מותרת בזה דהשתא מיהת איגלאי מילתא למפרע דיומא קמא חול גמור מאחר שלא באו עדים כלל.

והרי"ף ז"ל כתב מדאמר רבא אף מתקנת רבן יוחנן בן זכאי ואילך ביצה אסורה מי לא מודה וכו' שמעי' מינה דבני א"י מחייבי למעבד שני ימים טובים של ר"ה ואין לנו שום ראיה מדברי רבא על מה שכתב שלא נאמרו דברי רבא אלא בזמן שהיו מקדשין ע"פ הראיה אבל בדורות הללו מאחר שהותקן סדר העיבור ע"פ המנהג שנהוג בידינו הרי חזרה כל א"י להיות כבית הועד שאין להם ספק בקדושת היום ואינן חייבין לשמור כ"א יום אחד בין בר"ה בין בשאר ימים טובים **וכן נהגו לעשות בא"י כל הדורות שהיו לפנינו עד עתה חדשים מקרוב באו לשם מחכמי פרובינציאה והנהיגום לעשות שני ימים טובים בר"ה על פי הלכות הרי"ף ז"ל** וכן כתב ה"ר אפרים ז"ל כמו שכתבנו אנו ונמצא בשאלה למר רב נסים ז"ל מלפני רבינו האיי גאון ז"ל למה אמר אדונינו כי בני ארץ ישראל תופסין ר"ה שני ימים הלא אנו רואים עד עתה שאין תופסין אלא יום אחד והשיב בזמן שהיו מקדשין על פי הראיה אין מקום הוועד עושין אלא יום אחד אבל חוץ לתחום אותו מקום נוהגין שני ימים מקודם ושולחין שלוחים לכל מקום לאיזה יום קדשו בית דין את החדש וכל מקום ששלוחי תשרי מגיעין אין נוהגין את שאר המועדות אלא יום אחד וזו היא ששנינו על ששה חדשים שלוחים יוצאין ואשר אמרתם בעבור בני א"י ביו"ט של ר"ה כך אמרנו בדין הוא שיעשו כמנהג הראשונים ולא ישנו ממנהג אבותיהם נ"ע אלו דברי גאון ז"ל ומכל מקום אתה למד שלא היו נוהגין בכל ארץ ישראל לעשות אלא יום אחד בין בראש השנה בין בשאר ימים טובים.

## מלחמת ה' ביצה ב:-ג.

ועוד והרב אלפסי ז"ל כתב מדאמר רבא אף מתקנת רבן יוחנן בן זכאי ואילך כו' הרי חזרה כל ארץ ישראל להיות כבית הועד שאין להם ספק בקדושת היום:

אמר הכותב לא באתי לסתום אלא לפרש הרי עלה בידינו מפי שמועה זו שבזמן שהיו מקדשין על פי הראיה היו כולן עושין שני ימים חוץ ממקום הועד והיו תופסים אותם בקדושה אחת שמא באו עדים מן המנחה ולמעלה נמצאת תקנה זו שהוטלה עליהם לעשות שני ימים בר"ה מוחזקת בידם בקדושה אחת שכן בית הועד עצמו אם לא באו עדים עד השני ביצה אסורה להם שהרי אשתקד שבאו מן המנחה ולמעלה היתה אסורה וכל זמן שעושין שני ימים קדושה אחת היו נוהגין בהם וכיון שכן **מעתה נלמוד שאפילו לאחר שלמדו סדרי העבור צריכין הם לעשות שני ימים שלא משום ספק היו נוהגין בהן בתחלה אלא קדושה אחת הותקנה עליהם וכל היכא דקדושה אחת אע"ג דהדר ידעינן בקביעא דירחא עבדינן תרין יומי כדאמרן לעיל כותיה דרב אסי מסתברא וכו'** זו היא ראיה של רבינו זכרונו לברכה וה"ר אפרים ז"ל תלמידו סבר שלא הותקנה עליהם תקנה לעשות שני ימים בקדושה אחת אלא צריכין לעשות שני ימים מספק ולנהוג בהן קדושה אחת מספק משום חשש שמא באו עדים מן המנחה ולמעלה וכיון שאינו אלא משום ספק עכשיו נתבטל הכל במנין המתקן סדר העיבור זהו מקום מחלוקתו של הרב הזה זכרונו לברכה בדקדוק וא"כ כדבריו ביצה מותרת ומניח אדם עירובי תבשילין מיום טוב לחבירו ומתנה ואפילו בשני ימים טובים של ראש השנה שהרי פי' רבא טעמו באיסור ביצה מפני התקנה שמודה רבן יוחנן בן זכאי שאם באו עדים מן המנחה ולמעלה שנוהגין שני ימים וכבר בטלה תקנתן של ראשונים ושל רבן יוחנן בן זכאי בימי רבי הלל ברבי יהודה הנשיא ובית דינו שתקנו למנות ע"פ החשבון וכיון שכן רבינא ורב אשי דבתראי אינון למה אסרוה ולקמן נמי דאסרינן למכחל עינא ביום טוב שני של ר"ה מיהא דרבא דאסר ביצה אמאי והלא בטל טעמו של רבא בדורות האחרונים גם כל הגאונים הבאים אחריהם א"כ למה אסרוה לפי שאינן בקיאין ורבא גופיה ביומיה התקין כדאמר רבי זירא לעיל דידעי' בקבוע דירחא והיינו ידיעה של תקנה וכדקאמר דהאידנא דידעינן ואלו קודם תקנה שעל פי עדים מקדשי' אין אדם יודע בקביעא דירחא אלא בקרוב מקום אלא שמע מינה שלעולם עושין בר"ה שני ימים ואפילו לאחר תקנה וקדושה אחת הן לעולם ומילתא פסיקא היא גבן דשני ימים של ר"ה קדושה אחת הן ועוד דהא רבא אמר בפשיטות מי לא מודה רבן יוחנן בן זכאי שאם באו עדים מן המנחה ולמעלה שנוהגין אותו היום קדש ולמחר קדש לומר שהכל מודים בכך ומתניתא היא בפ' בכל מערבין אמר להם רבי יוסי אי אתם מודים לי שאם באו עדים מן המנחה ולמעלה שנוהגין היום קדש ולמחר קדש והיינו אפילו לאחר תקנה וכדרבא לומר שאע"פ שמקבל רבי יוחנן בן זכאי העדים היום וקדשו בית דין החדש נוהגין שני ימים בקדושה כמו שהיו עושין בזמן הבית לפי שלא בטל רבן יוחנן בן זכאי דברי ב"ד ראשון לשנות מנהגם בשני הימים כדי שיהו כל הזמנים כמנהגן בין קודם חרבן בין לאחר חרבן בין לכשיבנה הבית במהרה בימינו והרי זו ראיה נכונה שאין בכל התקנות שנוי וקולא בסדר הנהגת שני ימים של ר"ה בקדושה אחת אלא עדיין תקנת בית דין שהחמירו ותקנו קדושה אחת קיימת עלינו בין בחוצה לארץ בין בארץ והוי יודע שכל זה לדעת רבא שהוא סובר כרבי יוסי בקדושות כדאיתא התם בפרק בכל מערבין אבל לדעת רבי יהודה אף ר"ה שתי קדושות לעולם דתנן התם רבי יהודה אומר ראש השנה שהיה ירא שמא תתעבר מערב שני עירובין ולא הודו לו חכמים ומפרשי' עלה בגמ' התם טעמא משום דלא ליזלזלו ביה כלומר שכל עצמן לא תקנו מתחלה שאם באו עדים מן המנחה ולמעלה יהיו נוהגין אותו היום קדש אלא משום דלא ליזלזלו ביה ולא שיהו קדושה אחת וכ"ש לאחר תקנת ריב"ז ומיהו רבא מוקים לה לר"י לאחר תקנת רבן יוחנן בן זכאי דוקא וטעמא דרבי יוסי דאסר משום דקסבר אפילו שני ימים טובים של גליות קדושה אחת הן וסיפא דקתני מתנה אדם על הכלכלה וכו' ולא הודו לו חכמים לרבה אפילו בשאר ימים טובים היא והכי נמי מוקי לה רב ששת לדר' יוסי התם וקסבר רבה דלית הלכתא כותיה אבל רבא ודאי כר' יוסי סבר לה דר' יהודה ור' יוסי הלכה כר' יוסי ועוד דסתם משנתינו הוא ומפרש פלוגתייהו בין קודם תקנה בין לאחר תקנה דמי לא מודה ריב"ז שאם באו עדים מן המנחה ולמעלה וכו' לומר שבכל התקנות סדרן שוה כדפרישית וברייתא דקתני התם אמר להם רבי יוסי אי אתם מודים לי שאם באו עדים מן המנחה ולמעלה שנוהגין וכו' מסייע ליה לרבא דפלוגתייהו ודאי לדידהו דרבי יהודה ור' יוסי היא ולא קודם חורבן ועוד דבשעת תקנה לא הוה ליה למימר אי אתם מודים לי אלא היה לו לומר והלא אם באו עדים מן המנחה ולמעלה נוהגין וכו' ורבה דילמא לא שמיע ליה ההיא כדלא שמיעא ליה מתניתא אידך דמודה רבי יוסי בשני ימים טובים של גליות ורב אסי אמר דבשמעתי' לא שמיע ליה ההיא ואי נמי רבה שמיע ליה וקסבר טעמיה דרבי יהודה משום דבזמן הבית דהתקנה עיקר חששו לביצה אבל אחר תקנת רבן יוחנן בן זכאי שאינו אלא משום מהרה יבנה בית המקדש ומיום ראשון מנינן אין חוששין לקדושה אחת והיינו דאמר רבה בפשיטות מי לא מודה רבן יוחנן בן זכאי דאלמא אפילו לרבה מודה הוא רבן יוחנן בן זכאי בכך והנה הוא זה פי' מחוור בשטה הזו וכבר נשתבשו בה רבים ומכלל הדברים מתחוור ויוצא לעשות שני ימים בר"ה בכל מקום כמו שכתבתי למעלה ועוד דכי היכי דאנן עבדינן מנהגין משום דילמא גזרי גזירה הכי נמי אינהו עבדי מנהגייהו מהאי טעמא והלא כל ארץ ישראל היו עושין שני ימים טובים של ר"ה חוץ ממקום הועד שפעמים אינן עושין ופעמים עושין וזהו שאמר רבינו הגאון ואל ישנו ממנהג אבותיהם נ"ע וכן כתב ר"ח ז"ל ואשר אמרו בעבור בני ארץ ישראל בדורות שלפנינו אינה טענה לפי שגלינו גלות שלמה ובעונותינו לא נשאר בארץ ישראל בימים ההם אלא מעטי' ואינן בני תורה בנדנוד אחר נדנוד וטלטול אחר טלטול והוחלף להם בשאר ימים:

## שלחן ערוך אורח חיים תקפה:ב

# מצוה בו יותר מבשלוחו, בהכשר מצוה

## העמק שאלה, וזאת הברכה, שאילתא קסט:א (ע"ש באריכות, [קישור](http://www.otzar.org/wotzar/Book.aspx?155110&))

## בעקבי הצאן עמ' סט

# קריאת שמע – בשכבך ובקומך

## ספר המצוות לרמב"ם מצות עשה י

והמצוה העשירית היא שצונו לקרוא קריאת שמע בכל יום ערבית ושחרית והוא אמרו יתעלה (פ' שמע) ודברת בם בשבתך בביתך וגו' ובשכבך ובקומך. וכבר התבארו משפטי מצוה זו במסכת ברכות (פ"א - ג כו א, ל א, סא ב, סג ב). ושם (כא א) התבאר שקריאת שמע דאורייתא. ולשון התוספתא (רפ"ג) כשם שנתנה תורה קבע לקריאת שמע כך נתנו חכמים זמן לתפלה. כלומר שזמני התפלה אינם מן התורה. אמנם חובת התפלה עצמה היא מן התורה כמו שבארנו (ע' ה) והחכמים סדרו לה זמנים. וזהו ענין אמרם (שם כו ב) תפלות כנגד תמידין תקנום. כלומר סדרו זמניה בזמני ההקרבה. ומצוה זו אין הנשים חייבות בה:

## כסף משנה הלכות קריאת שמע א:יג

יש שואלים מ"ט בשכבך דרשינן כל זמן שבני אדם שוכבים על מטתם וכדאמרינן בהא דרשב"י פעמים שאדם קורא קריאת שמע ב' פעמים ביום אחת קודם הנץ החמה ואחת אחר הנץ החמה ויוצא י"ח אחת של יום ואחת של לילה ומסיק התם דקרי ליה ליליא משום דאיכא אינשי דגנו בההיא שעתא וע"כ אין פי' שבאותה שעה עולים על מטתם לשכב דאין דרך בני אדם לשכב באותה שעה אלא פי' שעדיין שוכבים על מטתם ואם כן בשכבך פי' בעודם שוכבים והיינו לרוב בני אדם עד שיעלה עמוד השחר ולמה לא דרשו כן ובקומך כל זמן שבני אדם קמים דהיינו כל היום. וי"ל דאה"נ דהכי דרשינן ליה ומ"ה אמרי' הקורא מכאן ואילך לא הפסיד הברכות ואילו לא היה זמן קריאת שמע כלל היו ברכותיו לבטלה אלא משום דקי"ל דצריך לסמוך גאולה לתפלה ותפלות כנגד התמידין תקנום והתמיד היה קרב עד ד' שעות ואם כן קודם צריך לקרות קריאת שמע ולכך הקדימו זמנה עד סוף שלש שעות ואסמכוה אקרא ובקומך בשעה שדרך בני אדם קמים ותדע דאסמכתא היא ולא עיקר פירושא דקרא דתלי טעמא עד סוף ג' שעות דשכן דרך בני מלכים לעמוד בשלש שעות ואטו בני מלכים מי הוו רובא דעלמא אלא ודאי כדאמרן כנ"ל:

## מגן אברהם נח:ז

אע"פ שזמנ' וכו'. כתב הכ"מ ספ"א יש שואלין מ"ש דדרשי' כ"ז שבני אדם שוכבים גבי ק"ש של לילה גבי ק"ש של יום נמי נדרוש ובקומך כ"ז שבני אדם קמים דהיינו כל היום, וי"ל דאה"נ דהא אמרי' הקורא מכאן ואילך לא הפסיד הברכות ואלו לא היה זמן ק"ש הוי ברכותיו לבטלה והא דאמרי' בשעה שבני אדם קמים אסמכתא בעלמא הוא תדע דאטו בני מלכים רובא דעלמא נינהו אלא ודאי כדאמרן עכ"ל, ודבריו צ"ע חדא דהא הברכות אינן שייכי' לק"ש כמ"ש סי' ס' וא"כ אין ראיה מהברכות וע"ק דא"כ אף אחר שעה ד' יקרא הברכות ועוד דלדבריו ק"ש מדאוריית' זמנה כל היום וכל הלילה וה"ל מ"ע שלא הזמן גרמא דומיא דתפל' כמ"ש סי' ק"ו ס"ב ובגמרא אי' בהדיא דה"ל מ"ע שהזמן גרמא ול"נ דקושיא מעיקר' ליתא דבשלמא בשכבך פי' כ"ז שהוא שוכב אבל קימה לא מקרי אלא כשעומד ממטתו אבל אח"כ לא מקרי קימה רק עמידה או ישיבה או הילוך וכ"מ בס' חינוך וכ"כ בס' מ"ב בח"ה מ"ה ומ"ש מבני מלכים כ"כ מזה בס"ה:

# העוסק במצוה פטור מן המצוה

## תוספות כה. ד"ה שלוחי מצוה

הולכי בדבר מצוה כגון ללמוד תורה או להקביל פני רבו ולפדות שבויין פטורין מן הסוכה ואפילו בשעת חנייתן כך פי' בקונטרס וכן משמע בגמרא דקאמר הולכי לדבר מצוה פטורין מן הסוכה בין ביום ובין בלילה ומשמע אע"פ שאין הולכין אלא ביום דאי דאזלי ביממא ובלילה אפי' לדבר הרשות נמי פטירי כדקתני בברייתא ועוד עובדא דרב חסדא ורבה בר רב הונא דגנו ארקתא דסורא ותימה אם יכולין לקיים שניהם אמאי פטורין דאטו אדם שיש לו ציצית בבגדו ותפילין בראשו מי מיפטר בכך משאר מצות ובפ' אין בין המודר (נדרים ד' לג:) גבי המודר הנאה דמחזיר לו אבידתו אע"פ דמהני ליה פרוטה דרב יוסף משום דלא שכיחא ואי כל זמן שאבידה בביתו מיפטר מלמיתב ריפתא לעני אם כן שכיחא היא אלא ודאי לא מפטר אלא בשעה שהוא עוסק בה כגון טלית של אבידה ושוטחה לצורכה או בהמה שנותן לה מזונות דלא שכיחא שבאותה שעה יבא עני לשאול ממנו וצריך לומר דהכא נמי איירי בכי האי גוונא דאי מיטרדי בקיום מצות סוכה הוו מבטלי ממצות.

## ריטב"א סוכה כה. ד"ה מתניתין שלוחי מצוה פטורים מן הסוכה.

פי' משום דעוסק במצוה פטור מן המצוה ומייתי לה בגמרא מקרא, ותימה דהא ודאי לא אמרו העוסק במצוה פטור מן המצוה אלא בשאי אפשר לקיים שתיהן, כי בעודו בסוכה או שמניח תפילין או שמתעטף בציצית או שיש(י') מזוזה בפתחו אין לפטרו מכל המצות, ומה שאמרו בשומר אבידה שפטור מלתת פרוטה לעני היינו בשעה שמנערה ומטפל בה והיינו דאמרינן ופרוטה דרב יוסף לא שכיחא כדפרישית בדוכתה, וכיון דלא מיפטר אלא בעודו עוסק במצוה זו למה לי קרא פשיטא למה יניח מצוה זו מפני מצוה אחרת, וי"ל דהא קמ"ל דאפילו בעי להניח מצוה זו לעשות מצוה אחרת גדולה הימנה אין הרשות בידו סד"א איפטורי הוא דמיפטר מינה אבל אי בעי למשבק הא ולמיעבד אידך הרשות בידו, קמ"ל דכיון דפטור מן האחרת הרי היא אצלו עכשיו כדבר של רשות ואסור להניח מצותו מפני דבר שהוא של רשות, ועוד למדנו הכתוב דאע"ג דאיכא עליה מצוה קבועה לזמן ודאי כגון קריאת שמע ושחיטת הפסח וקודם לכן באת לו מצוה אחרת שתבטלנו מן האחרת אם יתחיל בה, רשאי הוא להתחיל בזו שבאה לידו עכשיו ואם יבטל מן האחרת יבטל, ואינו חשוב פורק עצמו ממנה כשפורקה מעליו מחמת דבר מצוה, שאין חיוב המצוה עליו עד שיגיע זמנה וראשונה קודמת, כנ"ל.

## שו"ת מהר"ם שיק יורה דעה סימן רכה

בעזהי"ת חוסט שנת תרל"ב לפ"ק

מה ששאל ממני עצה בענין הליכה להיות רב בקהל הידועה לא אדע כוונתו וסיבת ספיקתו ומה שאלה שאל אי כוונתו לשאול אי עדיף שיסע לא"י או ישאר בכאן לעסוק בצרכי ציבור הנה ע"ז כבר אמרו כללים הרב במעיל צדקה סי' כ"ו האריך וביאר היטב דוודאי גם בזה"ז ישיבת א"י מצוה אלא שכללא כייל דהיינו אם יוכל להסתפק שם ע"י ממונו אבל להטיל עצמו על הציבור על הצדקה לא שמיעא לי' וכיו"ב דעת מרן זצ"ל בחת"ס ח"ר מאהע"ז סי' קל"ב. ובחיו"ד סי' רל"ד כ' עוד דוודאי ללמוד התורה ולתפוס ישיבה וודאי עדיף מישיבת א"י דהרי אמרינין סופ"ק דמגילה דעזרא לא סליק לא"י כל זמן שרבו קיים ומטעם זה לא קשה מה שהקשו להנוב"י מהדו"ת סי' ר"ה מדוע לא נסעו בעלי התוס' לא"י בפרט שהן הקשו בסוטה דף ה' דליחשב מתי ח"ל בין הנך דלית להו בעולם התחי' ולהנ"ל לתי' הב' הם עסקו בתורה ובישיבה דעדיף מישיבת א"י וא"כ אם א"י מזכה כ"ש לימוד התורה ותפיסת ישיבה ולכלל הראשון אפשר שבעלי התוס' היו אנוסים מאיזה טעם וחישב לעשות מצוה ונאנס הוי כאלו עשאה א"כ הרי הי' להם גם מ"ע של ישיבת א"י ושפיר זוכין לעולם התחי':

ואם שאלתו מצד חולשתו לב יודע מרת נפשו ואיהו קים לי' בגוי' טפי וה' הטוב ידריכנו בדרך הטוב והאמת וכאשר ישים ה' בלבו בלי שום נטי' לשום צד כן יעשה וד' יצליח בידו דברי ידידו ורבו:

הק' משה שיק מברעזאווע.

## שו"ת מהר"ם שיק יורה דעה סימן רכו

נדרשתי לאשר נשאלתי מאת הנגיד התורני וביקש ממני לכתוב לך דעתי בענין נסיעתך וכל התקלות והמכשולים שיכולים לבוא עי"ז ואם אמנם שקשה לענות וליעץ בדבר הזה שאתה מבפנים ואני מבחוץ אפי"ה לא אוכל למנוע להעיר אם אמנם שאתה יודע מעלת זכות הרבים ומקרא מלא נאמר והמשכילים יזהירו כזוהר הרקיע ומצדיקי הרבים ככוכבים ותוס' בשבת דף ד' ע"א כתבו כדי שיזכו רבים או כדי שלא יבוא מכשול לרבים אמרי' אפי' חטא כדי שיזכה חבירך ולכאורה קשה לי ע"ז מהא דיליף בסוף פ"ק דמגילה דגדולה ת"ת מבנין ביהמ"ק מעזרא והא בנין ביהמ"ק צורך רבים הוא:

ונראה דוודאי גם בלי עזרא לא הי' חשש ביטול הבנין שכבר היו שם נחמי' וחבריו אלא כדי שיזכה עזרא ג"כ בבנין וע"ז שפיר אמרו גדולה ת"ת ועל ברוך בן נרי' גופי' שהקשה המהרש"א שם מדוע לא הי' עולה לדעתי אצלו הי' ת"ת דרבים ורבים צריכין לו דהיינו כל ישראל שנשארו בבבל ות"ת דרבים דעדיף מהכל פשיטא דאינו נדחה מפני בנין ביהמ"ק כדאיתא במגילה דף ג' דת"ת דרבים עדיף מעבודה רק בעזרא שהי' רק ת"ת דיחיד ואין רבים תלויים בו נגד זה גם בנין בהמ"ק אצלו הי' רק של יחיד כדלעיל:

אלא דעדיין קשה לי מנ"ל לש"ס לומר דטעמו של עזרא דלא עלה משום דגדול ת"ת דלמא משום דכבר עסק בו והעוסק במצוה פטור ממצוה אחרת ופירש"י בסוכה דף כ"ה ע"ב בד"ה שחל שביעי שלהן וכו' דאף מצוה קלה קודמת עיי"ש ולכך לא הניח עסק התורה וצריך לומר דבכל בוקר מתחיל חיוב חדש עסק התורה ומצות בנין ביהמ"ק אלא דאכתי קשה הא אין מעבירין על המצות ולדעת הח"צ סי' ק"ו אפילו כדי לעשות גדולה ממנה וצ"ע:

ומטעם זה נמי אצלך איך תניח מצוה דרבים שאתה עוסק בה לעשות מצוה לימוד התורה ועוד שלדעתי זה הוי כמו אין ספק מוציא מידי וודאי וגדולה חזקה אמרו חכז"ל לכך הי' נ"ל שאין ראוי להניח מקום שזכות רבים תלי' בי' למקום שנראה שיהא יכול לקנות שלימות יותר אמנם הואיל ואין אני יודע תוכן הדברים ממש ואין לדיין בזה אלא מה שעיניו רואות מה שיוכל לתקן ומה שיש עוד חששות וכו' לזה אין הדבר מוכרע אצלי בבירור וה' יהי' עמך וידריכך בדרך הטוב והישר בעיני ה' וזכות אבותיך יהי' בסעדך דברי ידידך ורבך הדורש שלומך:

הק' משה שיק מברעזאווע.

## שו"ת מהר"ם שיק יורה דעה סימן רכז

שיל"ת חוסט יום ה' ד' תשרי תרל"ד לפ"ק:

גמר חתימה טובה וברכה והצלחה יהא לראש גבר תלמידי הרב הגדול המופלג המפורסם כש"ת מוה' זלמן שפיצער נ"י רב בקהל הקודש בווין יע"א:

מכתבך קבלתי בער"ה ונהניתי בו ובו שאלתני ליעץ אותך אם תקבל המשרה על שכמך להיות רב בק"ק מאטרסדארף יע"א הרוצים בך כי שם תוכל להרביץ תורה ונפשך חשקה ללמוד וללמד ובוודאי בזה צדקת דמעלת הלימוד גדול מאוד ובלבד גדלה אם נהנה ממנה ולולא תורתך שעשועי וכו' אבל לעמוד על המשמר ולעמוד בפרץ אברוחי ארי בעלמא הוא וגם אינו נוח לאדם ומרן הגאון בעל חת"ס זצ"ל המליץ על לשון התרגום בפ' חקת התורה דא גזירת אורייתא אשר צוה ה' לאמור ולהוכיח:

ואעפי"כ צריכין אנו לדון באשר הוא שם דאמרינין בפ"ק דמ"ק דף ט' על הסתירה דבקרא א' נאמר אורח חיים פן תפלס כו' ומסיק דמצוה שא"א לקיים ע"י אחר אזהר אורח חיים פן תפלס אפי' וכו' ובנידון הזה כבר כתבת בעצמך שא"א לעשות כמעשיך ע"י אחר א"כ אפילו מצוה קלה קודמת כפרש"י שם היינו אם רוצה לברר א' מהם וכ"ש אם כבר הוא יושב ועוסק בה דעוסק במצוה פטור ממצוה אפילו חמורה ממנה כפירש"י בסוכה דף כ"ה וממילא אסור משום אין מעבירין על המצות והיינו אפילו אם מעמדך הוא מצוה קטנה. אבל הרי כבר אמרו מוציא יקר מזולל כפי יהי' והקב"ה גוזר והוא מבטל ואמרו גדול המחטיאו יותר מהרגו ואם להציל נפשות מסכנות הגוף אין לך דבר שעומד בפני פ"נ ק"ו מפני סכנת הנשמה:

ואע"ג דתלמוד תורה הוא גדול אמרו מבטלין ת"ת להכנסת כלה כו' ורשעים בחייהן קרויים מתים. ולהרבות להכניס המון בני ישראל לתורה אין לך הכנסת כלה גדול מזה וכבר נשאלתי על אותה ברייתא עצמה דמפלגת במצות הכנסת כלה ואידך ומסיים ות"ת כנגד כולם ואנן איפכא תנינא מבטלין ת"ת ואין כאן מקומו (עיין בחאו"ח סי' ב') וכיוצא בזה נשאלתי מאת תלמידי הרב המאה"ג מוה' זוסמאן ני' האבדק"ק האלאש והשבתי לו כעין זה ואפי"ה כיון דדבר גדול הוא ודיני נפשות מתחילין רק מן הצד ישאל בזה גם את הגאון הצדיק מסאנז נ"י. וגם לפעמים ע"י מעמד כזה מתבטל ונלכד בשגיאה ולחטוא בשביל שיזכה חבירו אין בכלל הנ"ל:

ואם אמנם שכתבתי דעתי הוא רק אומדנא לזה ישאל גם את הגאון מסאנז ני' או להגאון מלעמבערג ני' וכיוצא אמנם בנידון דמעלתו ני' יש לדון עוד דבר אחר הרי הוא עומד באמצע המלחמה ואם דהתורה התירה בתחילה לילך לדבר מצוה אבל בעת המלחמה נאמר ופקדו שרי צבאות בראש העם ובנסיעתו יניע את לב המון בני ישראל וגם יש לחוש ח"ו לחילול השם ועתה אנו מתפללים יגדל נא כבוד ה' זהו דעתי ואם רצון ה' להגדילך להרביץ ולהרבות תורה עוד חזון למועד וה' ידריכך בדרך אמת וטוב ומישרים למען שמו ויאושר כוחך וחילך לתורה ולעבודה ולעמוד בפרץ וחיים ושלום וכל טוב יהי' לך ולכל אשר לך וגמר חתימה טובה דברי רבך הדו"ש.

הק' משה שיק מברעזאווע.

ע"ד ד"ת קשה עלי לראות בעוה"ר וד' ירחם וזכרני בתפילתך ואפי"ה ראיתי בהעברה בעלמא כי טרוד אני מאוד ועוסק בענין אחר ולאו גברא רבה אני ולזאת אני מעיר רק בקצרה להראותך שראיתי את אשר חדשת דבבע"מ לכ"ע יש דיחוי דהתורה גילתה כיון שעבר ולמדין מזה לכיוצא בזה ויש להסביר דהוי כנעבדה בו עבירה דלגבוה פסול אפילו נשתנה ועיין במג"א סוסי' תרמ"ח ואע"ג דהוי דיבור כיון דע"י דיבורו מתעביד מעשה כמעשה חשיב אלא דהא דמפרש מדנקט לא תקריב מוכח זה א"כ מאי פריך בתמורה דף ה' ע"ב על רבא ממקדיש בע"מ אמאי חל נימא מדגילה דאינו בר הקרבה ע"כ דחל מיהו יש להסביר דבריו עפ"י תי' הש"ס ולסברתו א"צ לימוד דהרי מוכח כן מסברא דחולין דף קט"ו ויהי' ה' עמו מנאי הנ"ל:

1. ראה עוד בשו"ת אגרות משה אורח חיים חלק ד סימן לג [↑](#footnote-ref-2)